Algemene Veiligheid | Vroue-Landbouvereniging van Kaapland
Home/Maria Stofberg Tak/Algemene Veiligheid
Hettie Stander, voorsitter, saam met Mariëtte Davids en Jacoba du Plessis
Die vergadering word gehou by Worcester Brandweerstasie. Mariëtte Davids, veiligheidsbeampte van die Brandweer, lig die lede in oor algemene veiligheid in die huis, bv. : Bly in die kombuis terwyl jy besig is om kos te maak! Maak seker dat die handvatsels van kastrolle nie oor die rand van die stoof steek nie. Afdroogdoeke en vatlappe moet nie naby die stoof gebêre word nie. Leer kinders om nie kragproppe te verwyder terwyl die krag aangeskakel is nie; Moenie kragproppe oorlaai nie. Maak gereeld seker dat gastoestelle in werkende toestand is. Moet dit nooit toets terwyl die vlam brand nie. Plaas kerse in 'n houer met sand. Maak seker dat alle kerse en kaggels dood is voordat jy gaan slaap.
Mev Elsa Jordaan en Jennifer Heatlie.
Mev Elsa Jordaan, lid van die Burgemeesterskomitee en portefeuljehouer van Brandweer en Rampbestuur het die tak besoek en namens die Raad, dank oorgedra vir die tak se betrokkenheid by die gemeenskap. Worcester is een van die eerste munisipaliteite wat besig is om rookalarms te installeer en inwoners veiligheidsbewustheid te leer.
As deel van die Sirkel se winterprojek het lede 31 pare handskoentjies, 28 serpe, en 4 musse vir die kinders van die El-Shammah Kibbutz se kleuterskool geskenk. Nàtalie, hoof van die kleuterskool, en 9 van die kindertjies het 'n paar sangitems gelewer. Erena van de Venter het in 1983 as Maatskaplike Werker die gevolge van bendegeweld in Roodewal raak gesien. Met hulp het sy die Kibbutz tot stand gebring. El-Shammah beteken God se teenwoordigheid. Verskillende projekte word daar aangebied bv. kleuterskool, kunsklasse, nasorg vir kinders en volwassenes, die plant van groente ens.